Original album collection
Original album collection deseti je kompilacijski album sarajevske pop, rok grupe Crvena jabuka. Objavila ga je zagrebačka izdavačka kuća Croatia Records u peterostrukom CD izdanju 2013. godine. Sadrži pedeset i osam pjesama, koje predstavljaju reizdanje njihovih prvih pet studijskih albuma objavljenih između 1986 - 1991. Na albumu se nalaze neki od značajnijih radova počevši od bržih rok i pop pjesama pa sve do laganih balada, koje su redovni dio koncertnog repertoara Crvene jabuke. Kompilacijski album "Original album collection" objavljen je iste godine kad i studijski album Nek' bude ljubav.